ועדת העבודה, הרווחה והבריאות, כנסת 17, פרוטוקול מספר 133, 2007-01-01 12:00

משה שרוני: צהרים טובים, אני מתכבד לפתוח את הישיבה.

משה שרוני: הנושאים: הצעת חוק ההסדרים במשק המדינה, תיקוני חקיקה להשגת יעדי התקציב והמדיניות הכלכלית לשנת הכספים 2007, התשס"ה-2006, פרק י"ב שונות מס' 72 תיקון מועד התחילה והתחולה.

משה שרוני: הצעת חוק ההסדרים במשק המדינה, תיקוני חקיקה להשגת יעדי התקציב והמדיניות הכלכלית לשנת הכספים 2007 התשס"ה 2006, פרק י"ב שונות 3 (א), 3 (ב) תיקון מועד התחילה והתחולה.

שי סומך: אני אסביר מדוע ביקשנו את התיקונים האלו.

שי סומך: חוק ההסדרים מתחיל ב-1.1.07, אבל בגלל שחוק ההסדרים יעבור ויפורסם אחרי ה-1.1.07, תיווצרנה שתי בעיות של רטרואקטיביות.

שי סומך: ישנם שני חוקים שבהם מפחיתים את הזכויות בביטוח הלאומי וכשהחוק יעבור, הוא בעצם יפגע רטרואקטיבית באותן זכויות.

שי סומך: זה מה שביקש המוסד לביטוח הלאומי.

משה שרוני: גם אחרי חודש הם לא יהיו מוכנים, אני בטוח.

משה שרוני: בסדר, אני אחליט מתי זה יהיה.

שי סומך: ולכן הבקשה היא שהתחילה של התיקונים של דמי האבטלה יהיו חודש אחרי יום הפרסום שלהם.

משה שרוני: יש עוד הערות למישהו?

וילמה מאור: רועי, אתה רוצה להסביר את הקשיים של הביטוח הלאומי?

משה שרוני: למה להסביר, ביטוח לאומי זה קושי בפני עצמו.

ג’ודי וסרמן: באשר לנוסח לגבי אבטלה שמונח על השולחן, שמועד התחילה בתום חודש מיום פרסומו של חוק זה.

ג’ודי וסרמן: כלומר, בתום חודש שלם מיום פרסומו של חוק זה, ההנחה שהפרסום יהיה מתי שהוא בחודש מחצית ינואר, חודש שלם שלאחריו זה מחצית פברואר, "אז רק מתום מועד זה".

משה שרוני: אני מציע בכלל שנושא האבטלה יהיה מ-1.4.07.

משה שרוני: נניח למוסד הביטוח הלאומי וללשכת התעסוקה של משרד התמ"ת.

משה שרוני: זה לא כל-קל, אני מכיר את הפקידות בביטוח הלאומי ואת כל השתלשלות המינהל התקין שם.

משה שרוני: תיקוני דמי האבטלה יחלו מ-1.4.07.

ג’ודי וסרמן: חוק התגמולים לנפגעי פעולות איבה מיום הפרסום?

משה שרוני: מיום הפרסום.

רועי קרת: למען ההגינות, היה לנו דין ודברים עם האוצר על תחולת התאריך.

משה שרוני: זה לא חשוב מה היה ביניכם.

רועי קרת: אבל הגענו לתאריך הזה בהסכמה, הוועדה יכולה לקבוע מה שהיא רוצה.

משה שרוני: אנחנו נקבע בוועדה.

רועי קרת: ברור, אני רק רוצה להעיר למען ההגינות, היתה לנו הסכמה על התאריך הזה.

משה ברסימנטוב: אדוני היו"ר, אני מבקש ברשותך שאנחנו נחזור לתאריך שקבוע פה בנוסח הזה, שזה אומר בפועל ה-1.3.07, זה זמן שבדקנו עם המוסד לביטוח לאומי.

משה שרוני: אני מסכים ל-1.3.07.

משה ברסימנטוב: תודה רבה.

משה שרוני: והיתר בינואר עם הפרסום.

ג’ודי וסרמן: כפי שהוועדה קבעה.

ג’ודי וסרמן: ולגבי איבה, ממועד יום הפרסום.

משה שרוני: הצבעה

משה שרוני: נגד

משה שרוני: בסדר, החוק עבר.

רועי קרת: תודה רבה.

משה שרוני: תלכו לעבוד ותעשו עבודה יותר טובה.

משה שרוני: ואני מודיע לך, תמסור לאוצר, שחוק ההסדרים ב-2008 לא יהיה.